Document ID: 32014D0363

DEĊIŻJONI TAL-KUMMISSJONI
tat-13 ta' Ġunju 2014
li temenda d-Deċiżjoni 2007/742/KE dwar il-pompi tas-sħana mħaddma bl-elettriku, bil-gass jew bl-assorbiment tal-gass
(notifikata bid-dokument C(2014) 3838)
(Test b'rilevanza għaż-ŻEE)
(2014/363/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar l-Ekotikketta tal-UE (1), u b'mod partikolari l-punt (c) tal-Artikolu 8(3) tiegħu,
Wara li kkonsultat il-Bord tal-Ekotikkettar tal-Unjoni Ewropea,
Billi:
(1)
Il-pompi tas-sħana arja-/salmura-/ilma-ilma li jipprovdu s-sħana lil sistema tat-tisħin ċentrali bl-ilma jaqgħu fl-ambitu tad-Deċiżjoni tal-Kummissjoni 2014/314/UE tat-28 ta' Mejju 2014 li tistabbilixxi l-kriterji ekoloġiċi għall-għoti tal-Ekotikketta tal-UE lill-ħiters abbażi tal-ilma (2).
(2)
Id-Deċiżjoni tal-Kummissjoni 2007/742/KE tad-9 ta' Novembru 2007 li tistabbilixxi l-kriterji ekoloġiċi għall-għoti tal-ekotikketta Komunitarja lill-pompi tas-sħana mħaddma bl-elettriku, bil-gass jew bl-assorbiment tal-gass (3), tiskadi fil-31 ta' Ottubru 2014.
(3)
Saret valutazzjoni biex jiġu evalwati r-rilevanza u l-adegwatezza tal-kriterji ekoloġiċi attwali, kif ukoll tar-rekwiżiti relatati tal-valutazzjoni u tal-verifika, li huma stabbiliti minn din id-Deċiżjoni. Minħabba l-istadji differenti tal-proċess tar-reviżjoni għal din id-Deċiżjoni, jixraq li l-perjodu tal-validità tal-kriterji ekoloġiċi u r-rekwiżiti relatati tal-valutazzjoni u tal-verifika li din tistipula, jittawwal. Il-perjodu tal-validità tal-kriterji ekoloġiċi u r-rekwiżiti relatati tal-valutazzjoni u l-verifika stabbiliti fid-Deċiżjoni 2007/742/KE għandu jittawwal sal-31 ta' Diċembru 2016.
(4)
Il-miżuri li tipprovdi għalihom din id-Deċiżjoni huma skont l-opinjoni tal-Kumitat stabbilit bl-Artikolu 16 tar-Regolament (KE) Nru 66/2010.
(5)
Id-Deċiżjoni 2007/742/KE għandha għalhekk tiġi emendata skont dan,
ADOTTAT DIN ID-DEĊIŻJONI:
Artikolu 1
Id-Deċiżjoni 2007/742/KE għandha tiġi emendata kif ġej:
1.
Fit-tielet paragrafu tal-Artikolu 1, għandu jiżdied il-punt (c) li ġej:
(c)
pompi tas-sħana li jipprovdu s-sħana lil sistema tat-tisħin ċentrali abbażi tal-ilma
2.
Fl-Artikolu 4, il-“31 ta' Ottubru 2014” tinbidel bil-“31 ta' Diċembru 2016”
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-13 ta' Ġunju 2014.

Labels: 3
7
1
15